**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2021. december 15-i ülésére)

**TÁRGY: HELYI ESÉLYEGYENLŐSÉGI PROGRAM FELÜLVIZSGÁLATA**

Az egyenlő bánásmódról és az esélyegyenlőség előmozdításáról szóló 2003. évi CXXV. törvény rendelkezése szerint a települési önkormányzat ötévente öt évre szóló helyi esélyegyenlőségi programot fogad el.

A program elkészítésére vonatkozó részletszabályokat a törvény végrehajtási rendelete,

* a helyi esélyegyenlőségi programok elkészítésének szabályairól és az esélyegyenlőségi mentorokról” szóló 321/2011. (XII.27.) Korm. rendelet „2. A helyi esélyegyenlőségi program elkészítésének szempontjai” fejezete,
* valamint a Belügyminisztérium által kiadott módszertani útmutató rendelkezései

alapján alkalmaztuk, különös figyelmet fordítva a Magyarország helyi önkormányzatairól szóló 2011. évi CLXXXIX. törvény előírásaira.

Az előterjesztés mellékletét képező „Helyi Esélyegyenlőségi Program” tartalmazza városunk esélyegyenlőségi helyzetelemzését, mely az alábbi kiemelt és a program megvalósításával érintett célcsoportok állapotát mutatja be:

* a mélyszegénységben élők és a romák,
* a gyerekek,
* az idősek,
* a fogyatékkal élők,
* a nők.

A program tartalmaz továbbá egy Intézkedési tervet, amely összhangban a jogszabályi rendelkezéssel az elkövetkező 5 évre határozza meg a feladatokat, azok elvégzésének szereplőit, annak érdekében, hogy a kiemelt célcsoportoknak biztosítva legyen a lehetősége az esélyegyenlőség megteremtésére, elérésére.

A jelenleg hatályos program a 151/2019. számú Képviselő-testületi határozattal került elfogadásra. A programot két évente kell felülvizsgálni, ami ebben az évben esedékes. A felülvizsgálat során az adatok frissítése, valamint az intézkedések áttekintése történt meg.

A fentiek alapján javasolom, hogy a Képviselő-testület a határozat-tervezetben foglaltak szerint döntsön.

**Kiskőrös, 2021. december 08.**

**Domonyi László s.k.,**

 **polgármester**

**HATÁROZAT-TERVEZET**

Kiskőrös Város Képviselő-testülete a Helyi Esélyegyenlőségi Program felülvizsgálatát a határozat-tervezet mellékletében foglaltak szerint fogadja el.

**Felelős:** polgármester

**Határidő:** azonnal